**Testun ar y sgrin:** Taith i Ddarganfod.

**Darluniau ar y sgrin:** Mae Gaina Morgan yn cerdded trwy dwyni gwelltog, gyda hen dŷ yn y cefndir.

**Adroddwraig:** Wel Gaina Morgan ydw i, a chefais fy ngeni yma yn Nhŷ Sgêr ar ochr Porthcawl i dwyni Cynffig.

**Testun ar y sgrin:** Twyni Cynffig. Gaina Morgan.

**Adroddwraig:** Dyma fy milltir sgwâr i, fy lle gwyrdd.

Mae’n lle arbennig iawn. Nid yn unig mae'n arbennig i mi, ond mae'n arbennig hefyd o ran y fflora a'r ffawna, y dirwedd, yr hanes. Mae’n arbennig am ei le mewn amser a dweud y gwir.

Enw Llychlynaidd yw ‘Sker’. Mae'n dwyn i gof ddelweddau o'r adegau pan oedd y Llychlynwyr yn ymosod – byddai pobl wedi bod ag ofn y Llychlynwyr yn teithio i lawr yr arfordir, yn poeni, yn gwylio, yn cadw llygad.

Cymaint o hanesion, cymaint o straeon. Stori drasig y San Damper yn y cyfnod modern, lle suddodd y llong i waelod y môr. Bu farw 39 o ddynion. Hefyd straeon serch y morwynion. Bu Elizabeth Williams, Morwyn y Sgêr, yn byw yma.

Cafodd ei charcharu gan ei thad am ei bod wedi'i thynghedu i briodi tirfeddiannwr cefnog a dod ag arian yn ôl i'r fferm dlawd, lwglyd yma. Doedd hi ddim eisiau gwneud hynny. Roedd hi eisiau priodi ei chariad, a byddai'n sgipio ar draws y twyni i’r Prince of Wales yma yng Nghynffig i gyfarfod ag ef i ganu ac i ddawnsio. Yn y diwedd, bu'n rhaid iddi briodi’r tirfeddiannwr ac wrth gwrs, yn ôl y disgwyl, bu farw o dorcalon. Ysgrifennodd Blackmore Lorna Doone ac wedyn ysgrifennodd ‘The Maid of Sker’ dim ond i bobl gofio ei hanes.

Ac rwy'n meddwl, pan fyddwch chi'n dod draw yma gyda'ch ci neu eich ffrindiau neu bartner, bod y lle yma’n canu’r straeon hyn i chi rywsut, ac wrth gwrs, dyma'r adeg o'r flwyddyn pryd gallwch chi gasglu mwyar Mair. Maen nhw’n unigryw i'r rhan fach yma o'r byd yn ôl y sôn. Wn i ddim am hynny, ond yn sicr, y mwyar Mair y byddwch yn eu casglu yma yw’r rhai melysaf y dewch ar eu traws yn eich bywyd.

**Testun ar y sgrin:** Fy lle gwyrdd i.

Ewch am dro i Dwyni Cynffig ger Cynffig.

Twyni Cynffig. Gaina Morgan.

Cymryd rhan.

#Fy lle gwyrdd i.

Natural Neighbourhoods dot com.